Fundur með þingmönnum Sjálfstæðisflokksins Þriðjudaginn 13. febrúar s.l. átti framkvæmdastjórn LL fund með þingmönnum Sjálfstæðisflokksins í báðum Reykjavíkurkjördæmunum auk Kragans . Á fundinum var m.a. rætt og farið yfir vanefndir ríkisvaldsins vegna Bókunar 7 í kjarasamningi LL við fjármálaráðherra frá því í lok árs 2015 auk þess sem almennt ástand löggæslumála var rætt , skortur á faglærðum lögreglumönnum , staða stéttarinnar , aukið álag m.a. vegna fjölgunar verkefna , breytts verklags t.a.m. vegna rannsókna heimilisofbeldismála , fjölgunar ferðamanna o.fl. , o.fl . Fundurinn , sem stóð í rúma klukkustund var afar fræðandi og góður og ljóst að viðmælendur LL á fundinum fóru af honum með mun meiri vitneskju um raunverulegt ástand löggæslumála á Íslandi .